turjo4nis/wikipedia-bn-dump-20250701 huggingface dataset:
শিবা আলী খান

শিবা আলী খান একজন বাংলাদেশী মডেল ও অভিনেত্রী। ফ্যাশন মডেল হিসাবে সাফল্যের পর ২০১২ সালের অক্টোবরে রাজকুমার নাটকের মধ্যদিয়ে তিনি তার অভিনয় জীবন শুরু করেন।

তার প্রথম চলচ্চিত্র ২০১৫ সালে মুক্তিপ্রাপ্ত দ্যা স্টোরি অফ সামারা। তার দ্বিতীয় চলচ্চিত্র অপারেশন অগ্নিপথ,, যা ২০১৭ সালে মুক্তির কথা থাকেলেও, ২০১৯ পর্যন্ত বিলম্ব হচ্ছে।

সংক্ষিপ্ত জীবনী 
খান মুন্সীগঞ্জে জন্মগ্রহণ করেন এবং ১৫ বছর বয়স পর্যন্ত সেখানে বসবাস করেন, পরবর্তীকালে ঢাকায় চলে যান। তার এক ছোট বোন আছে যার নাম লিব।

কর্মজীবন 
রানওয়ে মডেল হিসেবে ১৭ বছর বয়সে খান তার মডেলিং জীবন শুরু করেন। তিনি মডেল হিসেবে সফলভাবে কাজ করেছিলেন। ২০১২ সালে তিনি রাজকুমার নাটকে অভিনয় করে এবং ২০১৩ সালে বেঁচে থাক ভালবাসাতে অভিনয় করেন।

তার প্রথম ছবি দ্যা স্টোরি অফ সামারা ২০১৫ সালে মুক্তি।

চলচ্চিত্র
 দ্যা স্টোরি অফ সামারা (২০১৫)
 অপারেশন অগ্নিপথ

তথ্যসূত্র

বহিঃসংযোগ 
 
 

জন্ম সাল অজানা
জীবিত ব্যক্তি
২১শ শতাব্দীর বাংলাদেশী অভিনেত্রী
বাংলাদেশী চলচ্চিত্র অভিনেত্রী
বাংলাদেশী নারী মডেল
ঢাকার ব্যক্তি
১৯৯১-এ জন্ম
মুদাফরগঞ্জ উত্তর ইউনিয়ন

মুদাফরগঞ্জ বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।

অবস্থান ও সীমানা 
লাকসাম উপজেলার পশ্চিমাংশে মুদাফরগঞ্জ ইউনিয়নের অবস্থান। এ ইউনিয়নের দক্ষিণে মুদাফরগঞ্জ দক্ষিণ ইউনিয়ন, পূর্বে কান্দিরপাড় ইউনিয়ন, উত্তরে বাকই ইউনিয়ন ও বরুড়া উপজেলার পয়ালগাছা ইউনিয়ন এবং পশ্চিমে বরুড়া উপজেলার লক্ষ্মীপুর ইউনিয়ন অবস্থিত।

প্রশাসনিক কাঠামো 
মুদাফরগঞ্জ ইউনিয়ন লাকসাম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ। এ ইউনিয়নের গ্রামগুলো হল: 
 ধানকুইয়া
 পাশাপুর
 আউশপাড়া
 নাগঝাটিয়া
 বাউরতলা
 সাতবাড়িয়া
 বোয়ালিয়া
 বামণ্ডা
 হলূদিয়া
 কাঁঠালিয়া
 বেতাগাঁও
 চিকোনিয়া
 চুমুরিয়া
 খাতাপাড়া
 নগরীপাড়া
 মুদাফফরগঞ্জ

শিক্ষা ব্যবস্থা 
মুদাফফরগঞ্জ ইউনিয়নের সাক্ষরতার হার ৫৪%। এ ইউনিয়নে ২টি কলেজ, ৪টি মাদ্রাসা, ১টি কলেজিয়েট উচ্চ বিদ্যালয় ও ৪টি মাধ্যমিক বিদ্যালয় রয়েছে।

খাল ও নদী 
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, ইউনিয়নের মুদাফরগঞ্জ বাজার, চিকোনিয়া গ্রামের পাশ দিয়ে প্রবাহিত হয়ে মুদাফরগঞ্জ দক্ষিণ ইউনিয়নের দক্ষিণ শ্রীয়ং এর নিকট ডাকাতিয়া নদীতে মিশে গিয়েছে।

আরও দেখুন 
 লাকসাম উপজেলা
 লাকসাম থানা
 কুমিল্লা জেলা

তথ্যসূত্র

বহিঃসংযোগ 

লাকসাম উপজেলার ইউনিয়ন
গর্ভস্রাব

গর্ভস্রাব, স্বতঃস্ফূর্ত গর্ভপাত এবং গর্ভাবস্থার বিনাশ হিসাবেও পরিচিত, এটি স্বাধীনভাবে টিকে থাকার পূর্বে একটি গর্ভস্থ সন্তান বা ভ্রূণের স্বাভাবিক মৃত্যু। কিছুজন গর্ভাবস্থার ২০ সপ্তাহের সময়সীমা নির্ধারন করেন, তারপরের সময়ে ভ্রূণের মৃত্যু মৃত সন্তান প্রসব বলে  পরিচিত।  গর্ভস্রাবের সবচেয়ে সাধারণ উপসর্গ হল ব্যথা বা ব্যথাহীন যোনিপথে রক্তপাত পরবর্তীকালে বিষণ্ণতা, উদ্বেগ এবং অপরাধবোধ প্রায়ই ঘটতে পরে. টিস্যু এবং ক্লট-এর মতো উপাদানটি গর্ভাশয় থেকে নিঃসৃত হয় এবং বেরিয়ে গিয়ে, যোনীর বাইরে বেরোতে পারে।  যখন একজন মহিলার ক্রমাগত গর্ভস্রাব হতে থাকে, বন্ধ্যাত্ব এসে যায়।

গর্ভপাতের ঝুঁকির কারণগুলির মধ্যে অপেক্ষাকৃত বয়স্ক পিতামাতা, পূর্বের গর্ভস্রাব, ধূমপান, অতিস্থূলতা,মধুমেহ, থাইরয়েড সমস্যা এবং ড্রাগের ব্যবহার বা মদ্যপান অন্তর্ভুক্ত। গর্ভধারণের প্রথম ১২ সপ্তাহে(প্রথম ত্রৈমাসিক) প্রায় ৮০% গর্ভস্রাব ঘটে  প্রায় অর্ধেক ক্ষেত্রের অন্তর্নিহিত কারণ হল ক্রোমোজোমীয় অসঙ্গতি । গর্ভস্রাবের নির্ণয় পরীক্ষা করে দেখা যেতে পারে যে জরায়ুমুখ খোলা বা বন্ধ আছে কিনা, হিউম্যান কোরিয়নিক গনাডোট্রপিন (এইচসিজি) এর রক্তের মাত্রা পরীক্ষা করা এবং আল্ট্রাসাউন্ড অনুরূপ উপসর্গগুলি তৈরি করতে পারে এমন অন্যান্য অবস্থার মধ্যে পড়ে,  অক্টোপিক গর্ভাবস্থা এবং ইমপ্লান্টেশন রক্তস্রাব

সময় থাকতে জন্মপূর্ব যত্নে কখনো কখনো  প্রতিরোধ সম্ভব।  মাদকদ্রব্য, অ্যালকোহল, সংক্রামক রোগ এবং বিকিরণ এড়ালে গর্ভস্রাবের ঝুঁকি হ্রাস পেতে পারে।  প্রথম ৭ থেকে ১৪ দিনের মধ্যে সাধারণত কোন নির্দিষ্ট চিকিৎসা প্রয়োজন হয় না। বেশীরভাগ গর্ভস্রাব, অতিরিক্ত হস্তক্ষেপ ছাড়াই সম্পন্ন হয়। মাঝে মাঝে মিসোপ্রস্টল ঔষধ বা অবশিষ্ট টিস্যু অপসারণ করতে ভ্যাকুয়াম আসপিরেসান নামক একটি পদ্ধতি  ব্যবহৃত হয়।  যেসব মহিলাদের রক্তের রিসাস নেতিবাচক (Rh নেগেটিভ) আছে তাদের Rho (D) ইমিউন গ্লবুলিন প্রয়োজন হতে পারে। ব্যথা ঔষধ উপকারী হতে পারে।  মানসিক সমর্থন নেতিবাচক আবেগে সহায়ক হতে পারে।

প্রারম্ভিক গর্ভাবস্থায়, গর্ভস্রাব সবচেয়ে সাধারণ জটিলতা । মহিলাদের মধ্যে যারা জানেন তারা গর্ভবতী সেক্ষেত্রে গর্ভস্রাবের হার প্রায় ১০% থেকে ২০% , সকল  নিষিক্তকরণেনর ক্ষেত্রে, প্রায় ৩০% থেকে ৫০% যাদের বয়স ৩৫ এর নিচে ঝুঁকি  ১০% যেখানে, এটা প্রায় ৪৫%, যারা ৪০ বছরের বেশি বয়সের। প্রায় ৩০ বছর বয়স থেকে ঝুঁকি বৃদ্ধি শুরু হয়। প্রায় ৫% নারীদের এই বয়সে পরপর দুবার গর্ভস্রাব হয়। কেউ কেউ পরামর্শ দেন  যাদের একবার গর্ভস্রাব হয়েছে,  মর্মপীড়া কম করতে তাঁদের সঙ্গে  আলোচনায়  "গর্ভপাত" শব্দ ব্যবহার না করতে।

আরও দেখুন 

 প্রসব
 গর্ভাবস্থা এবং সন্তান হারানোর স্মরণ দিবস

তথ্যসূত্র 

মৃত্যু
মাতৃত্ব
তড়িৎবল

পদার্থের একটি মৌলিক কনা অপর একটি মৌলিক কনাকে সর্বদা মহাকর্ষীয় বল দ্বারা আকর্ষণ করে । পদার্থের ভরের  জন্য এই আকর্ষণ বল ক্রিয়া করে ।

যে বলের জন্য ইলেকট্রনের মতো দুটি মৌলিক কনা পরস্পরকে বিকর্ষণ করে অথবা একটি ইলেকট্রন ও একটি প্রোটন পরস্পরকে আকর্ষণ করে, তাকে তড়িৎবল ( Electric force ) বলে ।

পদার্থের যে ধর্মের জন্য এই তড়িৎবল ক্রিয়া করে, তাকে বলা হয় তড়িতাধান ।

পদার্থবিজ্ঞানের মৌলিক ধারণা
বমন কুমার

বমন বিশ্বনাথ কুমার (; জন্ম: ২২ জুন, ১৯৩৫) প্রথিতযশা ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬১ সময়কালে সংক্ষিপ্ত সময়ের জন্য ভারত দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেছেন। দলে তিনি মূলতঃ অর্থোডক্স লেগব্রেক গুগলি বোলিং করতেন। এছাড়াও, নিচেরসারিতে ডানহাতে ব্যাটিং করতেন ভি. ভি. কুমার নামে পরিচিত বমন কুমার।

প্রথম-শ্রেণীর ক্রিকেট 
রঞ্জী ট্রফিতে উল্লেখযোগ্য সফলতা পান। ষাটের দশক থেকে শুরু করে সত্তুরের দশক পর্যন্ত চমৎকার বোলার হিসেবে ঘরোয়া ক্রিকেটে অংশ নিতে থাকেন। নিয়মিতভাবে উইকেট পেতেন। ১৯৭০-৭১ মৌসুমে প্রথম বোলার হিসেবে রঞ্জী ট্রফিতে তিন শতাধিক উইকেট পেয়েছেন। এর চার বছর পর ৪০০ উইকেট লাভের ন্যায় মাইলফলক প্রথমবারের মতো স্পর্শ করেন।

টেস্ট ক্রিকেট 
সমগ্র খেলোয়াড়ী জীবনে মাত্র দুই টেস্টে অংশগ্রহণ করার সুযোগ পেয়েছেন বমন কুমার। উভয় টেস্টই খেলেন ১৯৬১ সালে।

১৯৬০-৬১ মৌসুমে পাকিস্তান দল ভারত সফরে আসে। ৮ ফেব্রুয়ারি, ১৯৬১ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার। দিল্লির ফিরোজ শাহ কোটলা মাঠে অনুষ্ঠিত সিরিজের পঞ্চম টেস্টের প্রথম ইনিংসটিতে পাঁচ উইকেট লাভ করে দূর্দান্ত ক্রীড়াশৈলী প্রদর্শন করেন। ইনিংসে তার বোলিং পরিসংখ্যান ছিল ৩৭.৫-৬৪-৫। দ্বিতীয় ইনিংসে পান ২/৬৮। তাসত্ত্বেও খেলাটি ড্রয়ে পরিণত হয়েছিল। ১৯৩২ সালে মোহাম্মদ নিসারের পর দ্বিতীয় ভারতীয় বোলার হিসেবে অভিষেকে পাঁচ উইকেট লাভের কৃতিত্ব প্রদর্শন করেন। তিনি একে-একে  ইমতিয়াজ আহমেদ, ডব্লিউ ম্যাথিয়াস, ফজল মাহমুদ, মাহমুদ হোসেন ও হাসিব আহসানকে প্যাভিলিয়নে ফেরৎ পাঠান।

পরবর্তী মৌসুমে নিজস্ব দ্বিতীয় ও সর্বশেষ টেস্টে অংশ নেন বমন কুমার। আঘাতগ্রস্ত ছিলেন তিনি। তবে, লেগ স্পিনের বিপক্ষে প্রতিপক্ষের দূর্বল খেলার কথা চিন্তা করে তাকে জোরপূর্বক খেলানো হয়। ৭০ রান খরচ করলেও কোন উইকেট পাননি তিনি। তবে, ভাগবত চন্দ্রশেখরের ন্যায় স্পিনারের উত্থানে তাকে আর টেস্টের জন্য বিবেচনায় আনা হয়নি।

খেলার ধরন 
ধ্রুপদী ভঙ্গীমায় অর্থোডক্স লেগ স্পিনার ছিলেন বমন কুমার। তবে, দল নির্বাচকমণ্ডলীর কাছ থেকে বরাবরই উপেক্ষিত হতেন। ঐ সময়ে তিনি দেশের শীর্ষস্থানীয় বোলার ছিলেন। স্পিনে প্রভূত্ব কায়েম করেছেন। সঠিক জায়গা ও নিশানা লক্ষ্য করে বোলিং করতেন তিনি। একসময় তাকে বিখ্যাত ভারতীয় বোলার সুভাষ গুপ্তের যোগ্য উত্তরসূরীরূপে ধারণা করা হয়েছিল।

বর্তমানে তিনি চেন্নাইয়ে এমএসি স্পিন একাডেমি পরিচালনা করছেন।

তথ্যসূত্র

বহিঃসংযোগ 
 
 

১৯৩৫-এ জন্ম
জীবিত ব্যক্তি
ইন্ডিয়ান স্টারলেটসের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
তামিলনাড়ুর ক্রিকেটার
দক্ষিণাঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
স্টেট ব্যাংক অব ইন্ডিয়ার ক্রিকেটার
চেন্নাই থেকে আগত ক্রিকেটার
রবিন হুড (২০১০-এর চলচ্চিত্র)

রবিন হুড ২০১০ সালে মুক্তি পাওয়া ব্রিটিশ-মার্কিন চলচ্চিত্র। এটি কিংবদন্তি রবিন হুডের গল্প অবলম্বনে তৈরি, এটি পরিচালনা করেন রিডলি স্কট এবং শ্রেষ্ঠাংশে অভিনয় করেন রাসেল ক্রাউয়ি, কেইট ব্লানকেট, উইলিয়াম হার্ট, মার্ক স্ট্রং, মার্ক এডি প্রমুখ। এটি ১২ ই মে ২০১০ এ যুক্তরাজ্য ও আয়ারল্যান্ডসহ মোট ১২ টি দেশে মুক্তি পায়। চলচ্চিত্রের বক্স অফিস ৩২০ মিলিয়ন ডলারেরও অধিক আয় করে।

কুশীলব
 
 রাসেল ক্রাউয়ি - রবিন হুড চরিত্রে
 কেইট ব্লানকেট - মেইড মারিয়ান চরিত্র 
 উইলিয়াম হার্ট - উইলিয়াম মার্শাল 
 মার্ক স্ট্রং - স্যার গডফ্রে
 মার্ক এডি -  ফ্রিয়ার টাক
 অস্কার আইজ্যাক - প্রিন্স জন
 ডেনি হাস্টন - কিং রিচার্ড 
 ইলেন এটকিন - ইলিয়েনর অব অ্যাকোয়টেইন
 ম্যাক্স ভন সিডো - স্যার ওয়াল্টার লকসলি 
 কেভিন ডিউরেন্ড - লিটন জন 
 স্কট গ্রিমস - উয়িল স্কারলেট
 ম্যাথিউ ম্যাকফাডিন - শেরিফ অব নটিংহাম 
 অ্যালান ডয়লি - অ্যালান অ্যা ডই'ল 
প্রমুখ।

বক্স অফিস

চলচ্চিত্রটি মুক্তির প্রথম সপ্তাহে যুক্তরাজ্যে ৫,৭৫০,৩৩২ ইউরো আয় করে, যা আয়রন ম্যান ২ কেও ছাড়িয়ে যায় এবং যুক্তরাষ্ট্রে আয় করে ৩৬,০৬৩,৩৮৫ মার্কিন ডলার। এটি যুক্তরাজ্যে মোট ১৫,৩৮১,৪১৬ ইউরো, যুক্তরাষ্ট্রে ১০৪,৫১৬,০০০ মার্কিন ডলার এবং বিশ্বব্যাপী মোট ৩২১,৬৬৯,৭৪১ মার্কিন ডলার আয় করে।

পুরস্কার

সাউন্ড ট্র্যাক

তথ্যসূত্র

বহিঃসংযোগ

 
 
 
 
 

২০১০-এর চলচ্চিত্র
ইংরেজি ভাষার চলচ্চিত্র
ফরাসি ভাষার চলচ্চিত্র
মার্কিন রোমাঞ্চকর নাট্য চলচ্চিত্র
ব্রিটিশ মহাকাব্যিক চলচ্চিত্র
লন্ডনের পটভূমিতে চলচ্চিত্র
ইংল্যান্ডের পটভূমিতে চলচ্চিত্র
ফ্রান্সের পটভূমিতে চলচ্চিত্র
মার্কিন মহাকাব্যিক চলচ্চিত্র
ইউনিভার্সাল পিকচার্সের চলচ্চিত্র
রিডলি স্কট পরিচালিত চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
আইও আরাকি

আইও আরাকি (১৮৭৭-১৯৬৯), একজন জাপানী নার্স এবং নার্সিং শিক্ষক, তিনি আইও আরাকি সান এবং পরবর্তীকালে আইয়ো আরাকি কুবো হিসেবে পরিচিত ছিলেন। ১৯০৩ সাল থেকে তিনি টোকিওর সেন্ট লুকের আন্তর্জাতিক হাসপাতালে নার্সদের প্রশিক্ষণ কেন্দ্রের নার্স এবং শিক্ষকের অধ্যক্ষ ছিলেন।

প্রাথমিক জীবন 
আরাকি টোকিওতে সেন্ট মার্গারেটস স্কুলে যোগদান করেন  এবং জাপানের প্রথম নার্স হিসেবে প্রশিক্ষিত হন। ১৯০০ সালে, তিনি অধ্যয়ন করতে মার্কিন যুক্তরাষ্ট্রে যাত্রা করেন এবং ভার্জিনিয়া, রিচমন্ডের ওল্ড ডোমিনিয়ন হাসপাতাল  এবং মেরিল্যান্ডের বাল্টিমোরের জনস হপকিন্স হাসপাতালে নার্সিং শিক্ষা লাভ করেন। তাকে উক্ত হাসপাতালগুলোতে ডঃ রুডলফ টিসলার, একজন মার্কিন মেডিকেল মিশনারি পাঠিয়েছিলেন।

ক্যারিয়ার 
আরাকি যুবতী বয়সে কোবেরের একটি হাসপাতালে কর্মরত ছিলেন। কোবেরের হাসপাতালে কাজ করবার সময় তিনি কিন্তু হাসপাতালের ইউনিফর্ম পরিধান করতেন না, তিনি রিচমন্ডের ওল্ড ডোমিনিয়ন হাসপাতালের ইউনিফর্মই পরিধান করতেন। ১৯০৩ সালে, তিনি টোকিওর সেন্ট লুকেস ইন্টারন্যাশনাল হাসপাতালের নার্সেস ট্রেনিং স্কুলে নার্সের সুপারিনটেনডেন্ট এবং আমেরিকান স্টাডিজে তার গবেষণার উপর ভিত্তি করে ট্রেনিং স্কুলে পাঠ্যক্রমে চালু করেন। ১৯০৮ সালে, তিনি ষষ্ঠ আন্তর্জাতিক যক্ষ্মা কংগ্রেসের জন্য জাপানে যক্ষ্মারোগ সম্পর্কে একটি রিপোর্ট পেশ করেছিলেন।

১৯১৮-১৯১৯ সালে, আরাকি, রাশিয়ান দ্বীপের আমেরিকান রেড ক্রসের হাসপাতালে কার্যরত জাপানি নার্সগুলোর একটি শাখা পরিচালনা করেন। ১৯২০ সালে, তিনি সেন্ট লুইসে, তার অধ্যাপনা থেকে পদত্যাগ করেন, কিন্তু নার্সের অধ্যক্ষ পদে থেকে যান। ১৯২৩ সালে, টোকিওর গ্রেট কান্টো ভূমিকম্পের পরে তিনি হাসপাতালে যান এবং পুরো দায়িত্বে নিয়ে, রোগীদের জ্বলন্ত হাসপাতাল থেকে জীবিত বার করতে সাহায্য করেন। ১৯২৭-১৯২৮ সালে তিনি আবার আমেরিকা ভ্রমণ করেন, যেখানে তিনি মার্কিন হাসপাতাল রকফেলার ফাউন্ডেশনের ফেলোশিপে অধ্যয়ন করেন।

১৯৭২ সালে, দ্য নিউইয়র্ক টাইমস লিখেছিল, "মিস আরাকি যেন তার নিজের দেশের জাতীয় নায়িকা"।

ব্যক্তিগত জীবন 
১৯৩৫ সালে, আরাকি, ডা: টোকুটারো কুবোকে বিয়ে করেন, যিনি সেন্ট লুকের পরিচালক, রুডলফ টিসলারের সহকারী ও উত্তরাধিকারী ছিলেন কিন্ত মাত্র ছয় বছর পর, ১৯৪১ সালে, ডা: কুবো মারা যান এবং তিনি আবার একা হয়ে যান। ১৯৫১ সালে, চার্চ অফ জাপান, তাকে, টোকিওর "সেমিসেন্টেনেরিয়ার" হিসেবে সম্মানিত করে, যা তার বাপ্তিস্মের ৫০ বছরেরও বেশি সময় ধরে চিহ্নিত করেছিল। ১৯২৬ সালে, তিনি ৯২ বছর বয়সে মারা যান।

তথ্যসূত্র 

১৮৭৭-এ জন্ম
১৯৬৯-এ মৃত্যু
আব্দুল হাই (মুন্সীগঞ্জের রাজনীতিবিদ)

আব্দুল হাই (জন্ম: ৫ জানুয়ারি ১৯৪৯) বাংলাদেশের একজন রাজনীতিবিদ ও বীর মুক্তিযোদ্ধা। তিনি প্যানেল স্পিকার, উপমন্ত্রী ও সংসদ সদস্য ছিলেন।

প্রাথমিক জীবন 
আব্দুল হাই ৫ জানুয়ারি ১৯৪৯ সালে মুন্সীগঞ্জের গজারিয়ার হোসেন্দীতে জন্মগ্রহণ করেন। তার পিতা মনির উদ্দিন, ব্যবসায়ী ছিলেন। তার স্ত্রী জামিলা খাতুন। তিনি দুই পুত্র সন্তান ও দুই কন্যা সন্তানের জনক। মুন্সীগঞ্জ বহুমুখী উচ্চ বিদ্যলয় থেকে তিনি মাধ্যমিক পাশ করে মুন্সীগঞ্জ সরকারি হরগঙ্গা কলেজ থেকে উচ্চ মাধ্যমিক এবং বিএ পাস করেন।

রাজনৈতিক জীবন 
আব্দুল হাই ১৯৭৮ সালে বাংলাদেশ জাতীয়তাবাদী দলে যোগদান করে কেন্দ্রীয় কোষাধ্যক্ষ হিসেবে দায়িত্ব পালন করেন। কেন্দ্রীয় বিএনপির কমিটিতে স্থানীয় সরকার বিষয়ক সম্পাদক হিসেবেও দায়িত্ব পালন করেছেন। বর্তমানে তিনি বাংলাদেশ জাতীয়তাবাদী দলের চেয়ারপার্সন বেগম খালেদা জিয়ার উপদেষ্টা ও মুন্সীগঞ্জ জেলা বিএনপির সভাপতি। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে অবিভক্ত ঢাকা-৮ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপির প্রার্থী হিসেবে মুন্সীগঞ্জ-৪ আসন থেকে সংসদ সদস্য নির্বাচিত হোন।

অষ্টম জাতীয় সংসদে তিনি জাতীয় সংসদের প্যানেল স্পিকার নির্বাচিত হোন। তিনি পঞ্চম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয় উপমন্ত্রীর দায়িত্বও পালন করেন। ১৯৭৯ সালে সংসদ সদস্য হওয়ার পূর্বে তিনি ডিগ্রী ছাত্র থাকাকালীন মুন্সীগঞ্জ জেলা বৃহত্তর ইউনিয়ন পঞ্চসার ইউনিয়নের চেয়ারম্যান ছিলেন।

২০০৮ সালের নবম জাতীয় সংসদ নির্বাচনে তাকে ঢাকা-৪ মনোনয়ন দেয়া হয়। আর ২০১৪ সালের দশম, ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে বিএনপি অংশ না নেয়ায় তিনিও নির্বাচনে অংশ নেননি।

তথ্যসূত্র 

জীবিত ব্যক্তি
১৯৪৯-এ জন্ম
মুন্সীগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
বাংলাদেশের সাবেক উপমন্ত্রী
সরকারি হরগঙ্গা কলেজের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
শার্ল-মিশেল দ্য লেপে

মঠাধ্যক্ষ শার্ল-মিশেল দ্য লেপে (; আ-ধ্ব-ব: [ʃaʁlmiʃɛl dəlepe]; ২৪শে নভেম্বর ১৭১২, ভার্সাই- ২৩শে ডিসেম্বর ১৭৮৯, প্যারিস) ১৮শ শতকের ফ্রান্সের একজন পরহিতৈষী শিক্ষাবিদ ছিলেন। তিনি “বধিরদের পিতা” নামে পরিচিত।

শার্ল-মিশেল দ্য লেপে-র কাজের আগে বিভিন্ন সংস্কৃতিতে ধারণা করা হত যে বধিরদেরকে ঠিক করে শিক্ষাদান সম্ভব নয়। বধিরদের শিক্ষাদানে নিয়োজিত যেসব শিক্ষক ছিলেন, তারা কেবল ধনী পরিবারের জন্যই কাজ করতেন। ১৮শ শতকের মধ্যভাগে শার্ল-মিশেল দ্য লেপে ফরাসি শব্দগুলিকে হাতের আঙ্গুলের ইশারার মাধ্যমে বর্ণ দিয়ে বানান করে করে দেখানোর একটি ব্যবস্থা উদ্ভাবন করেন। এই ব্যবস্থাতে শুধু একক বর্ণ নয়, অনেক সামগ্রিক ধারণাও সহজ ইশারার মাধ্যমে দেখানো যেত। এপে-র এই ব্যবস্থাটিই বিবর্তিত হয়ে পরবর্তীতে ফরাসি ইশারা ভাষার উদ্ভব হয়, যা এখনও ফ্রান্সে প্রচলিত। আবার এই ফরাসি ইশারা ভাষাকে অনুকরণ করে অন্যান্য জাতীয় ভাষাসমূহের ইশারা ভাষাগুলি (যেমন মার্কিন ইংরেজি ইশারা ভাষা) তৈরি করা হয়। লেপে ১৭৬০-এর দশকের শুরুতে বধিরদের জন্য বিশ্বের সর্বপ্রথম বিনামূল্যের বিদ্যালয় প্রতিষ্ঠা করেন, যার নাম ছিল "আঁস্তিত্যু নাসিওনাল দ্য জ্যন সুর দ্য পারি" (ফরাসি ভাষায় Institut National de Jeunes Sourds de Paris, "প্যারিস জাতীয় তরুণ বধির ইন্সটিটিউট")।

শিক্ষাক্ষেত্রে অবদান
এপের আগে অন্যান্য বিভিন্ন দেশের শিক্ষাবিদেরা বধিরদের শিক্ষাদানের জন্য তাদের নিজস্ব ব্যবস্থা প্রয়োগ করলেও এপে-র প্রণীত ব্যবস্থাটি সবকিছু বদলে দেয়। তিনি বধিরদের মধ্যে স্বাভাবিকভাবে প্রচলিত ইশারার ভাষাকে একটি নিয়মাবদ্ধ ও রীতিসম্মত ভাষায় রূপান্তরিত করেন, যার মূলনীতিগুলি বিশ্বজনীনভাবে প্রয়োগ করা যায়।

তথ্যসূত্র

১৭১২-এ জন্ম
১৭৮৯-এ মৃত্যু
বধিরদের শিক্ষাবিদ
ফরাসি শিক্ষা তাত্ত্বিক
১৮শ শতকের রোমান ক্যাথলিক পুরোহিত
রোমান ক্যাথলিক সক্রিয়কর্মী
হান নদী (কোরিয়া)

হান নদী বা হ্যাং () দক্ষিণ কোরিয়ার একটি প্রধান নদী এবং আমনক (ইয়ালু), তুমান (তুমান) এবং নকডং নদীর পরে কোরিয়া উপদ্বীপের চতুর্থ বৃহত্তম নদী। নদীটি কোরিয়া উপদ্বীপের পূর্ব পাহাড়ে দুটি ছোট নদী হিসেবে শুরু হয় এবং দেশের রাজধানী সিউলের কাছে একত্রিত হয়।

হান নদী এবং এর পার্শ্ববর্তী এলাকাটি কোরিয়ার ইতিহাসে গুরুত্বপূর্ণ ভূমিকা পালন করেছে। কোরিয়ার তিন সাম্রাজ্য এই ভূমি নিয়ন্ত্রণের জন্য প্ররোচিত হয়েছিল, যেখানে এই নদীটি চীনের সঙ্গে বাণিজ্য পথ (হলুদ সাগরের মাধ্যমে) হিসাবে ব্যবহৃত হয়েছিল। যাহোক, নদীটি এখন আর সক্রিয়ভাবে নৌচলাচলের জন্য ব্যবহার করা হয় না, কারণ এর মোহনা দুই কোরিয়ার সীমান্তে অবস্থিত এবং স্থানটিতে যেকোনো বেসামরিক নাগরিকের প্রবেশ নিষিদ্ধ।

নদীটি ১২ মিলিয়ন কোরিয়দের জন্য জলের একটি উৎস হিসেবে কাজ করে। ২০০০ সালের জুলাই মাসে মার্কিন যুক্তরাষ্ট্রের সেনাবাহিনী নদীতে বিষাক্ত রাসায়নিক দ্রব্য ফেলের কথা স্বীকার করেছিল এবং এর ফলে বিক্ষোভ সংঘটিত হয়েছিল।

বর্তমানে, হান নদীটির নিম্নপ্রবাহে পথচারীর জন্য হাঁটা পথ, সাইকেল পথ, সরকারি উদ্যান এবং পানশালার বিশেষ ব্যবস্থা রয়েছে। ৮০০ জন বাসিন্দা এবং ১০৩ জন শহুরে পরিকল্পনা ও স্থাপত্য বিশেষজ্ঞদের নিয়ে সিউল ডেভেলপমেন্ট ইনস্টিটিউটের দ্বারা পরিচালিত ২০১১ সালের জরিপে ৫১.৩ শতাংশ বাসিন্দারা এবং ৬৮.৯ শতাংশ বিশেষজ্ঞরা নামসান পর্বতের পরে শহরটির দ্বিতীয় সবচেয়ে সুন্দর স্থান হিসেবে হান নদীকে ভোট দিয়েছেন।

ভূগোল 
হান নদীটি নামহান নদী (দক্ষিণ হান নদী)-এর সমাহার দ্বারা গঠিত, যা ডেডিয়োক পর্বত থেকে উৎপন্ন হয় এবং উত্তর কোরিয়ার কুমগাং পর্বতের ঢালগুলোতে উদ্ভূত বুখান নদী (উত্তর হান নদী)। নদীটি সিউলের মধ্য দিয়ে প্রবাহিত হয় এবং তারপরে এটি হলুদ সাগরে প্রবাহিত হওয়ার পূর্বে রিজজিন নদীর সঙ্গে মিলিতভাবে প্রবাহিত হয়। নদীর দুটি প্রধান শাখা, নামহান নদী এবং বুখান নদী গায়ংগি প্রদেশের ইয়াংপাইং নামক স্থানে মিলিত হয় এবং নদীটি হান নদী হিসেবে পরিচিত হয়। এরপর এটি সিউলের মধ্য দিয়ে প্রবাহিত হয় এবং হলুদ সাগরে পতিত যায়। বৃহৎ জোয়ারের স্থান হান নদীর মুখে পাওয়া যায়, যেখানে নদীটি দক্ষিণ ও উত্তর কোরিয়াকে বিভক্তকারী কোরীয় অসামরিকীকৃত অঞ্চল বরাবর সমুদ্রের সাথে মিলিত হয়।

হান নদীর মোট দৈর্ঘ্য প্রায় ৪৯৪ কিলোমিটার (৩০৭ মাইল)।

নোট

তথ্যসূত্র

বহিঃসংযোগ

Hangang Citizen's Park operated by Seoul Metropolitan Government
Korea Times article on the river's modern history 
Brief History of Hangang (River)

এশিয়ার আন্তর্জাতিক নদী
লাওসের জাতীয় বিশ্ববিদ্যালয়

লাওসের জাতীয় বিশ্ববিদ্যালয় হল লাওসের রাজধানী ভিয়েনতিয়েনে অবস্থিত একটি বিশ্ববিদ্যালয়। মোট ছয়টি কলেজের বিভাগসমূহকে একত্রিত করে ১৯৯৬ সালে এই বিশ্ববিদ্যালয় যাত্রা শুরু করে। এটি দেশটির একমাত্র জাতীয় বিশ্ববিদ্যালয়। বিশ্ববিদ্যালয়টিতে বিদেশী ছাত্ররাও পড়াশোনা করার সুযোগ পায়।

বিশ্ববিদ্যালয়টি গ্রেটার মেকং সাব-রেজিয়ন একাডেমিক এন্ড রিসার্চ নেটওয়ার্ক এবং এসিয়ান ইউনিভার্সিটি নেটওয়ার্কের সদস্য।

ইতিহাস 
কয়েকটি কলেজকে একত্রিত করে একটি বিশেষ ঘোষণার মাধ্যমে বিশ্ববিদ্যালয়টি প্রতিষ্ঠা করা হয়।

বিশ্ববিদ্যালয়টির কয়েকটি শিক্ষাঙ্গণ রয়েছে। এর মধ্যে ডংডক ক্যাম্পাস (কেন্দ্রীয়), সকপলাং ক্যাম্পাস (ইঞ্জিনিয়ারিং অনুষদ), নাবং ক্যাম্পাস (কৃষি অনুষদ), ডননকখুম ক্যাম্পাস (আইন অনুষদ) এবং টাধং ক্যাম্পাস (পানি সম্পদ অনুষদ) উল্লেখযোগ্য। বিশ্ববিদ্যালয়টির মোট ১৩ টি বিভাগ এবং ২ টি অনুষদ রয়েছে। এছাড়াও আছে একটি কেন্দ্রীয় লাইব্রেরি এবং একটি ছোট হাসপাতাল।

অনুষদ

 বনবিদ্যা অনুষদ
 শিক্ষা অনুষদ
 সামাজিক বিজ্ঞান অনুষদ
 প্রাকৃতিক বিজ্ঞান অনুষদ
 পত্র অনুষদ
 অর্থনীতি ও ব্যবসায় প্রশাসন অনুষদ
 কৃষি অনুষদ
 আইন এবং রাজনৈতিক বিজ্ঞান অনুষদ
 প্রকৌশল অনুষদ
 স্থাপত্য অনুষদ
 পরিবেশ বিজ্ঞান অনুষদ

তথ্যসূত্র

বহিঃসংযোগ
 

লাওসের বিশ্ববিদ্যালয়
১৯৯৬-এ প্রতিষ্ঠিত শিক্ষাপ্রতিষ্ঠান
জাতীয় বিশ্ববিদ্যালয়
২০১৭–১৮ ট্রান্স-তাসমান ত্রি-দেশীয় সিরিজ

২০১৭-১৮ ট্রান্স-তাসমান ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের ফেব্রুয়ারি অস্ট্রেলিয়া এবং নিউজিল্যান্ডে অনুষ্ঠিত হয়েছে। এটি অস্ট্রেলিয়া, নিউজিল্যান্ড এবং ইংল্যান্ডের মধ্যকার একটি ত্রিদেশীয় সিরিজ ছিল। এটি ইংল্যান্ডের অস্ট্রেলিয়া সফর থেকে অনুসরণ করে, যা অন্তর্ভুক্ত ২০১৭-১৮ অ্যাশেজ সিরিজ, এবং পরিকল্পিত চ্যাপেল-হ্যাডলি ট্রফি সিরিজের জায়গা নেন। পুরো আইসিসি সদস্যের দ্বারা অনুষ্ঠিত প্রথম টি-২০ সিরিজ টি-সিরিজ ছিল।

দলীয় সদস্য

প্রস্তুতিমূলক খেলা

৫০ ওভার খেলা: প্রধানমন্ত্রী একাদশ বনাম ইংল্যান্ড একাদশ

পয়েন্ট তালিকা

রাজধানী

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

৬ষ্ঠ টি২০আই

ফাইনাল

তথ্যসূত্র

বহিঃসংযোগ 

২০১৮-এ অস্ট্রেলীয় ক্রিকেট
২০১৮-এ ইংরেজ ক্রিকেট
২০১৮-এ নিউজিল্যান্ডীয় ক্রিকেট
২০১৭–১৮ আন্তর্জাতিক ক্রিকেট প্রতিযোগিতা
অস্ট্রেলিয়া ক্রিকেট দলের নিউজিল্যান্ড সফর
ইংল্যান্ড ক্রিকেট দলের অস্ট্রেলিয়া সফর
ইংল্যান্ড ক্রিকেট দলের নিউজিল্যান্ড সফর
নিউজিল্যান্ড ক্রিকেট দলের অস্ট্রেলিয়া সফর
রবিন হুড (১৯৭৩-এর চলচ্চিত্র)

রবিন হুড ১৯৭৩ সালে মুক্তিপ্রাপ্ত মার্কিন এনিমেশন কমেডি এডভেঞ্চার চলচ্চিত্র। এটির প্রযোজনা করেন ওয়াল্ট ডিসনি এনিমেশন স্টুডিওস, যেটি ৮ নভেম্বর ১৯৭৩ সালে যুক্তরাষ্ট্রে প্রথম মুক্তি পায়। এটি মূলত ইংরেজ লোককাহিনীর দুঃসাহসিক অভিযাত্রী রবিন হুড এর এনিমেশন সংস্করণ।

কুশীলব

সাউন্ড ট্র্যাক

তথ্যসূত্র

বহিঃসংযোগ

 
  
  
 
 

মার্কিন চলচ্চিত্র
১৯৭৩-এর চলচ্চিত্র
ইংরেজি ভাষার চলচ্চিত্র
মার্কিন সঙ্গীতধর্মী হাস্যরসাত্মক চলচ্চিত্র
মধ্যযুগের পটভূমিতে নির্মিত চলচ্চিত্র
ওয়াল্ট ডিজনি অ্যানিমেশন স্টুডিওজের চলচ্চিত্র
১৯৭০-এর দশকের ইংরেজি ভাষার চলচ্চিত্র
ইংরেজি ভাষার রোমাঞ্চকর হাস্যরসাত্মক চলচ্চিত্র
মার্কিন রোমাঞ্চকর হাস্যরসাত্মক চলচ্চিত্র
আহমেদুল কবির

আহমেদুল কবির (৩ ফেব্রুয়ারি ১৯২৩ - ২৪ নভেম্বর ২০০৩) একজন রাজনৈতিক ও সাংবাদিক। তিনি গণতন্ত্রী পার্টি এর প্রতিষ্ঠাতা। ১৯৪৫-৪৬ সালে নির্বাচিত ডাকসুর প্রথম ভিপি।

প্রাথমিক জীবন ও শিক্ষা 
আহমদুল কবির ১৯২৩ সালের ৩ ফেব্রুয়ারি নরসিংদী জেলার পলাশ উপজেলার ঘোড়াশাল জমিদার পরিবারে জন্মগ্রহণ করেন। তার ডাক নাম মনু মিয়া। ঘোড়াশালের জমিদার আবু ইউসুফ লুৎফুল কবির ছিলেন তার পিতা। তার মায়ের নাম মরহুমা সুফিয়া খাতুন। তিনি ঢাকা বিশ্ববিদ্যালয় থেকে অর্থনীতিতে সম্মানসহ স্নাতক ডিগ্রি অর্জন করেন।

কর্মজীবন 
শিক্ষা জীবন শেষ করার পর তিনি রিজার্ভ ব্যাংক অব ইন্ডিয়ায় যোগ দেন। তারপর ইস্ট পাকিস্তান ফরেন এক্সচেঞ্জ বিভাগের প্রধান হিসেবে দায়িত্ব পালন করেন। ১৯৫০ সালে তিনি পাকিস্তানের বাণিজ্য মন্ত্রণালয়ে যোগদান করেন এবং সেখানকার প্রতিনিধী হিসেবে ১৯৫১ সালে গ্যাটে সম্মেলনে যোগদান করেন। ১৯৫৪ সালের জানুয়ারিতে নিজস্ব ব্যবসা শুরু উদ্দেশ্যে তিনি সরকারি চাকুরি ছেড়ে আসেন। তিনি পাকিস্তানের ইস্টার্ন মার্কেন্টাইল ব্যাংক এবং বাংলাদেশের আইএফআইসি ব্যাংক এর প্রতিষ্ঠাতা পরিচালক ছিলেন। এছাড়াও তিনি এসেন্সিয়াল ইন্ডাস্ট্রিজ, ভিটা কোলা ও বেঙ্গল বেভারেজ কোম্পানি’র মতো উল্লেখযোগ্য প্রতিষ্ঠান এর উদ্যক্তা।

রাজনীতি 
ন্যাশনাল আওয়ামী পার্টির প্রার্থী হিসেবে ১৯৬৫ সালে তিনি তদানীন্তন পূর্ব পাকিস্তান প্রাদেশিক পরিষদের সদস্য নির্বাচিত হন। বাংলাদেশ স্বাধীন হওয়ার পরে তিনি ১৯৭৯ সালের দ্বিতীয় জাতীয় সংসদ নির্বাচনে স্বতন্ত্র প্রার্থী হিসেবে তৎকালীন ঢাকা-২৫ ও ১৯৮৬ সালের তৃতীয় জাতীয় সংসদ নির্বাচনে নরসিংদী-২ নির্বাচনী এলাকা থেকে স্বতন্ত্র প্রার্থী হিসেবে অংশগ্রহণ করে বাংলাদেশ জাতীয় সংসদের সদস্য নির্বাচিত হন। ১৯৭০ থেকে ১৯৮০ সাল পর্যন্ত সময়ে তিনি পৃথিবীর বিভিন্ন আন্তর্জাতিক সম্মেলনে যোগদান করেন। রোমে ফাও-এর কনফারেন্সে প্রতিনিধি হিসেবে যোগ দেন। ইইসি দেশগুলোতে তিনি বাণিজ্য প্রতিনিধি দলের নেতৃত্ব দেন। কবির তদানীন্তন পাকিস্তান ন্যাশনাল আওয়ামী পার্টির কেন্দ্রীয় কমিটির সদস্য ছিলেন। আশির দশকে তিনি গণতন্ত্রী পার্টি গঠন করেন যা এখন ১৪ দলের অন্যতম শরীক দল। মৃত্যুর আগ পর্যন্ত তিনি গণতন্ত্রী পার্টির সভাপতি ছিলেন।

সাংবাদিকতা 
কবির ১৯৫৪ সালে সংবাদ মাধ্যম সংবাদ-এর ব্যবস্থাপনা পরিচালক হিসেবে দায়িত্ব নেন। ১৯৭১ সালে মুক্তিযুদ্ধ চলাকালে পাকিস্তান সরকার ‘সংবাদ’ অফিস পুড়িয়ে দেয় এবং আহমদুল কবিরকে গ্রেফতার করে। ১৯৭২ সালে সম্পাদকের দায়িত্ব গ্রহণ করেন। ২০০১ সালে তিনি সংবাদ এর প্রধান সম্পাদক হন এবং আমৃত্যু এ দায়িত্বে ছিলেন।

মৃত্যু 
২০০৩ সালের ২৪ নভেম্বর কলকাতার একটি হাসপাতালে চিকিৎসাধীন অবস্থায় তিনি মৃত্যুবরণ করেন।

তথ্যসূত্র 

নরসিংদী জেলার রাজনীতিবিদ
১৯২৩-এ জন্ম
২০০৩-এ মৃত্যু
দ্বিতীয় জাতীয় সংসদ সদস্য
ন্যাশনাল আওয়ামী পার্টির রাজনীতিবিদ
তৃতীয় জাতীয় সংসদ সদস্য
২০শ শতাব্দীর সাংবাদিক
বাংলাদেশের কমিউনিস্ট পার্টির রাজনীতিবিদ
বাংলাদেশী সাংবাদিক
২০শ শতাব্দীর বাংলাদেশী ব্যবসায়ী
আব্দুর রহমান

আব্দুর রহমান এবং প্রায় এই ধরনের নামের বানান দ্বারা বোঝানো হতে পারে -

 আব্দুর রহমান (ফরিদপুরের রাজনীতিবিদ), বাংলাদেশের রাজনীতিবিদ যিনি বর্তমানে ফরিদপুর-১ আসনের সংসদ সদস্য এবং বাংলাদেশের মৎস্য ও প্রাণিসম্পদ মন্ত্রী।
 আবদুর রহমান (টাঙ্গাইলের রাজনীতিবিদ), বাংলাদেশের রাজনীতিবিদ যিনি টাঙ্গাইল-৫ আসনের সংসদ সদস্য ছিলেন।
 আব্দুর রহমান (ভারতীয় রাজনীতিবিদ), মুরারই বিধানসভা কেন্দ্রের বিধায়ক।
 আব্দুর রহমান (নোয়াখালীর রাজনীতিবিদ), বাংলাদেশের রাজনীতিবিদ যিনি নোয়াখালী-৫ আসনের সংসদ সদস্য ছিলেন।
 আব্দুর রহমান (বুদ্ধিজীবী), কারমাইকেল কলেজের রসায়ন বিভাগের একজন প্রভাষক ছিলেন। যিনি ১৯৭১ সালে পাকিস্তান হানাদার বাহিনীর হাতে নিহত হন।

আরও দেখুন 

 আবদুর রহমান (দ্ব্যর্থতা নিরসন)
 আব্দুর রহমান উকিল, বাঙালি রাজনীতিবিদ যিনি পূর্ব পাকিস্তান প্রাদেশিক পরিষদের দুই সদস্য ছিলেন।

 আব্দুর রহমান বাবা, রহমান বাবা নামেও পরিচিত, পাকিস্তানের একজন স্বনামধন্য পশতু সুফি দরবেশ এবং কবি ছিলেন।
 আব্দুর রহমান বদি, বাংলাদেশের রাজনীতিবিদ যিনি কক্সবাজার-৪ সংসদ সদস্য ছিলেন।